.az

.az — Azərbaycanın internet kodudur. .az Azərbaycan Respublikası üçün yüksək səviyyəli milli domen. Azərbaycanda qeydiyyatdan keçmiş e-poçt, yaxud veb-ünvanı göstərən suffiksdir.

2023-cü ilin iyul ayının statistik məlumatına əsasən 41971 sayt qeydiyyatdan keçib. Onlardan 39263-ü ".az" domen zonasında, 1477 sayt ".com.az" domen zonasında qeydiyyatdan keçib. ".edu.az" domeni 581 saytla populyarlığa görə üçüncü yeri tutur. 2017-ci ilin aprel ayının statistik məlumatlarına əsasən dünya üzrə fəal domen adlarının sayı 143 857 563-ə çatıb, ".com" domen zonasında 128 676 761, ".net"-də 15 180 802 domen adı qeydiyyatdan keçibTop-Level Domain Zone File Information  Verisign şirkətinin rəsmi saytı.

 Tarixi 
Domen 1993-cü ilin 23 avqustunda daxil edilib, rəsmi olaraq fəaliyyətə isə 25 avqustdan başlayıb. Azərbaycan Respublikasında yerləşən, yaxud onunla əlaqəli olan obyektlər üçün istifadə olunur. 2-ci səviyyəli, yaxud bu səviyyəli bəzi domenlərin altında 3-cü səviyyəli domenlərin qeydiyyatı mümkündür. İkinci səviyyəli əsas domenlər bunlardır: .com.az, .net.az, .int.az, .gov.az, .org.az, .edu.az, .info.az, .pp.az, .mil.az, .name.az, .pro.az və .biz.az. Domenlərin qeydiyyatını IntraNS şirkəti həyata keçirir.

.gov.az 2005-ci ildə Xüsusi Dövlət Mühafizə Xidmətinə həvalə edilib.

 Ədəbiyyat 
 İsmayıl Calallı (Sadıqov), "İnformatika terminlərinin izahlı lüğəti", 2017, "Bakı" nəşriyyatı, 996 s.
 Rəna Qasımova, "İnternetdə domen problemləri və həlli yolları", 2012, Bakı: "İnformasiya Texnologiyaları" nəşriyyatı, 164 s., ISBN 978-9952-434-42-2

 Xarici keçidlər 
 .az üçün Iana domen məlumatı

 İstinadlar 

Kateqoriya:Azərbaycan
Kateqoriya:Azərbaycanda internet
Kateqoriya:Yüksək səviyyəli ölkə domenləri
Kateqoriya:Domen adları
Kateqoriya:DNS